L 131/12 Den Europæiske Unions Tidende 18.5.2011 KOMMISSIONENS GENNEMFØRELSESFORORDNING (EU) Nr. 476/2011 af 17. maj 2011 om ændring af Rådets forordning (EF) nr. 57/2011 for så vidt angår fangstbegrænsninger for tobis i EU-farvande ICES II a, III a og IV EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 57/2011 af 18. januar 2011 om fastsættelse for 2011 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (!), særlig artikel 5, stk. 4, og ud fra følgende betragtninger: (1) I bilag IA til forordning (EU) nr. 57/2011 er der fastsat fangstbegrænsninger for tobis i EU-farvande i ICES- område II a, III a og IV. Ifølge punkt 4 i bilag IID til forordning (EU) nr. 57/2011 skal Kommissionen revurdere den samlede tilladte fangst- mængde (TAC'en) og kvoterne for tobis i de pågældende områder for 2011 på grundlag af rådgivning fra Det Internationale Havundersøgelsesråd (ICES) og Den Viden- skabelige, Tekniske og Økonomiske Komité for Fiskeri (STECF). ICES fremlagde den 21. februar 2011 sin rådgivning for hvert af de syv forvaltningsområder som defineret i bilag ID til forordning (EF) nr. 57/2011. Rådgivningen fra ICES blev gennemgået af STECF, som fremlagde sine konklusioner for Kommissionen den 24. februar 2011. Ifølge denne rådgivning bør fangstbegrænsningen for forvaltningsområde 1 øges til 320000 tons og for forvaltningsområde 2 sænkes til 34000 tons. STECF fandt det også hensigtsmæssigt at fastsætte fangst- begrænsningen til 10000 tons for forvaltningsområde 4 og til 420 tons for forvaltningsområde 6. STECF vurderede, at fangstbegrænsningen for forvalt- ningsområde 3 og 7 bør fastsættes til nul. STECF vurde- rede dog i supplerende rådgivning af 17. marts 2011, at der bør tillades en fangstbegrænsning på 10 000 tons i forvaltningsområde 3 for at udføre overvågningsfiskeri i området. Bilag IA til forordning (EF) nr. 57/2011 bør derfor ændres tilsvarende. Foranstaltningerne i denne forordning er i overensstem- melse med udtalelse fra Komitéen for Fiskeri og Akva- kultur — UDSTEDT DENNE FORORDNING: Artikel 1 Bilag IA til forordning (EU) nr. 57/2011 ændres som angivet i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. maj 2011. () EUT L 24 af 27.1.2011, s. 1. På Kommissionens vegne José Manuel BARROSO Formand